એમ તો એક મુરબ્બીની ઓળખાણથી બેન્કમાં નોકરી લેવા ગયો હતો. ઠેઠ ઇન્ટરવ્યૂ સુધી તો પહોંચી ગયો, પણ ઇન્ટરવ્યૂ વખતે જ ફાંફે ચડી ગયો. ઇન્ટરવ્યૂમાં નોકરી મળે એવું ખાસ કશું ઉકાળી શક્યો નહીં. ઉપરથી જે મુરબ્બીની ઓળખાણથી ગયેલો તેમને સંભળાવવામાં આવ્યું કે તમે મોકલ્યો હતો એ છોકરો અમારી બેન્કમાં જરાય ચાલે તેમ નથી અને જો એ ચાલશે તો અમારી બેન્ક નહીં ચાલે. આપણું સાંભળીને જ શરમથી મારા મુરબ્બીએ ફોન કટ કરી નાખેલો.